NaiveNeuron/SloPal huggingface dataset:
Bugár, Béla, podpredseda NR SR (2019-06-20):
Pán spravodajca? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 592/2006 Zb. o poskytovaní vianočného príspevku niektorým poberateľom dôchodku, tlač 1422. Pán minister Richter, nech sa páči, môžte odôvodniť návrh. (Rokovanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov , tlač 1422.)
Kollár, Boris, predseda NR SR (2023-05-10):
Prosím, prezentujme sa a hlasujeme.
Pellegrini, Peter, predseda NR SR (2023-12-14):
Pán poslanec Horecký.
M. Hort, podpredseda NR SR: (2008-01-31):
S faktickými poznámkami na vystúpenie pána poslanca Brocku sa prihlásili: pán poslanec Ivan Mikloš, pán poslanec Jozef Ďuračka, ďalej pán predseda výboru Jozef Burian a pán poslanec Róbert Madej. Končím možnosť prihlásenia sa s faktickými poznámkami a slovo dávam pánovi poslancovi Ivanovi Miklošovi. Nech sa páči.
Figeľ, Ján, podpredseda NR SR (2013-03-20):
Na vystúpenie pána poslanca sú tri faktické poznámky. Pani Vaľová, pán Muňko a pán Jasaň. Nech sa páči, Jana Vaľová.
Drucker, Tomáš, minister zdravotníctva SR (2016-04-27):
Ďakujem pekne. Vážený pán predsedajúci, vážené panie poslankyne, vážení páni poslanci, cieľom predloženého vládneho návrhu zákona, ako som uviedol v tom prvom úvodnom slove, je posun termínu vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky o 12 mesiacov. Súčasné platné termíny určujú zákonnú povinnosť vydávania zdravotných preukazov s elektronickým čipom pre Národné centrum zdravotníckych informácií a neumožňujú ich vydávanie zdravotnou poisťovňou, ktoré majú povinnosť už od 1. mája 2016 posielať Národnému centru zdravotných informácií elektronickú informáciu o poistencoch. Projekt eHealth sa implementuje od roku 2009, pričom prešiel viacerými zmenami. Tento projekt vnímam ako jednu z kľúčových priorít rezortu zdravotníctva, ktorá má napomôcť so zvýšením efektivity využívania finančných prostriedkov v zdravotníctve, a tiež ako nevyhnutný predpoklad pre implementáciu ďalších systémových zmien. Vzhľadom na správu Najvyššieho kontrolného úradu Slovenskej republiky, ktorou Najvyšší kontrolný úrad spochybnil efektivitu spôsobu zabezpečenia elektronických zdravotných preukazov, ako aj platnosť niektorých zmlúv, muselo Ministerstvo zdravotníctva Slovenskej republiky a Národné centrum zdravotníckych informácií pristúpiť k zastaveniu obstarávaní na dodanie preukazov poistenca s čipom, ako aj vypovedať zmluvu na dodávku informačného systému pre takéto elektronické preukazy poistencov. V súčasnosti je projekt auditovaný riaditeľom NCZI a jeho tímom a podľa predbežných správ je centrálna časť systému pripravená na ďalšiu integráciu. Rovnako sú integrované významné informačné systémy, ktoré používajú poskytovatelia zdravotnej starostlivosti a lekárne. Máme však problémy s niektorými časťami, ako sú centrálne registre a dáta. Rovnako vnímam ako veľmi náročnú úlohu samotné nasadzovanie systému u jednotlivých poskytovateľov predovšetkým v primárnej ambulantnej zdravotnej starostlivosti a vytvorenie dostatočnej osvety pre pacientov. (Prerušenie vystúpenia predsedajúcim.)
Rošková, Ľubica, poslankyňa NR SR (2011-09-09):
Ďakujem veľmi pekne, pán predseda. Ja sa chcem takisto poďakovať pani poslankyni Tomanovej a zdôrazniť skutočnosť, že všetky povinnosti sa presúvajú na zamestnanca a sme jedinou krajinou v Európe, kde zamestnávateľ bude oslobodený od všetkých, nazvem to, sociálno-dôchodkových povinností. Náklady odvodov štátu sa všade vo svete delia medzi zamestnancov a zamestnávateľov. A filozofiou je teda presunúť celú záťaž odvodov na zamestnanca a zamestnávateľa oslobodiť od ďalších povinností. A je tu ďalšia ústretovosť voči zamestnávateľovi, tak ako som to zdôraznila aj v predchádzajúcom zákone o bezpečnosti a ochrane zdravia, čiže nám ako keby išlo len o jeden článok – o zamestnávateľov, a zamestnanci sú kdesi na pokraji nášho záujmu. Ďakujem pekne.
Vons, Peter, poslanec NR SR (2023-06-21):
Pán predseda, dajte, prosím, hlasovať o druhom pozmeňujúcom návrhu poslancov Anny Zemanovej a Karola Galeka.
Ledecký, Vladimír, poslanec NR SR (2023-12-08):
Ja by som rád reagoval takisto na môjho predrečníka. Ja nevidím žiadne dôvody na skrátené konanie a naozaj je to také veľmi podozrivé, keď skrátené konanie je niečo dôležité, čo musí ísť v skrátenom konaní, a potom to pre toho ministra až také dôležité nie je. Tak každý zákon sa dá tu preložiť, bežne sa tu prekladajú zákony, je úplne jedno, či by sa to prerokovalo dnes alebo, alebo v utorok, či kedy sa pán minister ráči vrátiť z Dubaja, ale mal by tu byť, najmä keď predkladá, že má to byť skrátené konanie. Ďalšia dôležitá vec, tu viac ako 80 % zákonov doteraz išlo v skrátenom konaní. Skrátené konanie nie je normálny proces. Nie je normálny proces a ja by som rád upozornil koaličných poslancov, že je aj normálne konanie, možno ste to ešte tu nezažili, ale je aj normálne konanie, nielen skrátené konanie. A ako hovoril pán Hlina, že pán Taraba je excelentný manipulátor. My sme to tu, my sme to tu zažili za predchádzajúce volebné obdobie, on keď niečo, podal nejaký návrh alebo niečo, k niečomu sa išiel vyjadriť, tak mi vždy začali blikať všetky kontrolky a vedel vždy podozrivo rýchlo zmeniť názor aj s tou jeho stranou, ktorá tuná bola, a Kuffa každý kšeft ešte aj ideologicky zdôvodnil, no tak to je, tá skúsenosť, ktorá, ktorá tu je s Tarabom, naozaj vysiela správu, že dajme si pozor na všetko, čo predkladá. Ďakujem.
P. Pelegrini, poslanec: (2008-03-26):
Správu o súčasnom stave nákladného železničného prepravcu Cargo Slovakia, a. s. a postupe vlády Slovenskej republiky pri zabezpečovaní budúceho rozvoja Carga Slovakia, a. s. (tlač 541) pridelil predseda Národnej rady  Slovenskej  republiky  rozhodnutím č. 542 zo 17. januára 2008 na prerokovanie Výboru Národnej rady Slovenskej republiky pre hospodársku politiku s tým, že podá správu o výsledku prerokovania a návrh na uznesenie Národnej rady Slovenskej republiky v termíne do 28. januára 2008. Výbor Národnej rady Slovenskej republiky pre hospodársku politiku o správe rokoval na svojej 34. schôdzi 22. januára 2008 a uznesením č. 293 odporučil Národnej rade Slovenskej republiky správu vziať na vedomie. Súčasne ma výbor poveril podať Národnej rade Slovenskej republiky správu o výsledku rokovania spolu s návrhom uznesenia, ktoré je súčasťou správy 541a. Vážený pán predsedajúci, prosím, aby ste otvorili k uvedenému bodu rozpravu.
Paška, Pavol, predseda NR SR (2013-09-04):
(Hlasovanie.) 146 prítomných, 125 za, 1 proti, 20 sa zdržalo. Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú a budeme hlasovať.
Grendel, Gábor, podpredseda NR SR (2021-09-29):
Pán poslanec Peter Pollák.
Mierna, Anna, poslankyňa NR SR (2021-05-11):
Ja by som chcela poprosiť, keby sme o tomto zákone mohli hlasovať zajtra o 11.00 hod. doobeda.
J. Kužma, poslanec: (2001-12-19):
J. Migaš, predseda NR SR: Budeme hlasovať o bodoch 14 a 15 s odporúčaním gestorského výboru neschváliť. Čiže body 14 a 15. Lebo medzitým nie je nič. Hlasujeme. Gestorský výbor odporúča body 14 a 15 neschváliť. (Hlasovanie.) Prezentovalo sa 93 poslancov, za 4, proti 66, zdržalo sa 21, nehlasovali 2. Konštatujem, že sme tieto body neschválili.
Fico, Robert, poslanec NR SR (2022-10-06):
Ďakujem pekne. (Prerušenie vystúpenia predsedajúcim.)
Glváč, Martin, podpredseda NR SR (2017-05-17):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi, nech sa páči.
Grendel, Gábor, podpredseda NR SR (2022-06-29):
Tri faktické poznámky na vaše vystúpenie. Ako prvá pani poslankyňa Jana Va... ešte, pán Kamenický, tiež s faktickou? Dobre, tak počkáme. Dobre, takže pani poslankyňa Vaľová ide s faktickou ako prvá a poprosím aj pána Kamenického. (Reakcia poslankyne Vaľovej: „Poprosím čas naspäť.“ ) Áno, samozrejme, samozrejme. Takže pôjde najprv pani poslankyňa Vaľová a pokúsime sa cez techniku vyriešiť aj pána poslanca Kamenického. Nech sa páči, dve minúty.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 85 poslancov, proti 1 poslanec, 46 sa zdržali. Tento návrh sme schválili. Otváram rozpravu v rámci tretieho čítania . Pýtam sa, kto sa chce prihlásiť do rozpravy. Pán poslanec Markovič? Nie, to je omyl. Takže nikto, vyhlasujem rozpravu za skončenú. Máte slovo so záverečným návrhom, pán spravodajca.
Golian, Ján, poslanec NR SR (2011-09-14):
Ďakujem za slovo, pán predseda. Spoločná správa výborov Národnej rady Slovenskej republiky o prerokovaní vládneho návrhu zákona o tabakových výrobkoch, tlač č. 408, vo výboroch Národnej rady Slovenskej republiky v druhom čítaní: Národná rada Slovenskej republiky uznesením č. 512 z 29. júna 2011 pridelila vládny návrh zákona o tabakových výrobkoch na prerokovanie týmto výborom: ústavnoprávnemu výboru, Výboru Národnej rady slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu súhlasné stanoviská. Z uznesení výborov Národnej rady Slovenskej republiky uvedených v bode III tejto správy vyplývajú doplňujúce návrhy tak, ako sú uvedené v spoločnej správe. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 3 hlasovať spoločne s návrhom gestorského výboru uvedené body schváliť. Pán predseda, otvorte, prosím, rozpravu.
Burian, Jozef, poslanec NR SR (2016-11-30):
Ďakujem pekne, pán predsedajúci. Vážené kolegyne, kolegovia, dovoľte, aby som uviedol hlasovanie k tlači 242. V rozprave vystúpili poslanci Nicholsonová, Jurinová, Gaborčáková, Shahzad, Cigániková, Petrík, Mihál a ja. Pán predseda, prosím, najprv budeme hlasovať o bodoch z informácie vzhľadom k tomu, že teda výbor neprijal rozhodnutie, čiže budeme hlasovať o informácii o bodoch 1 až 18 s odporúčaním to, čo bolo v informácii, schváliť. Poprosím, dajte hlasovať.
Pellegrini, Peter, predseda NR SR (2015-09-17):
Posledný písomne prihlásený do rozpravy je pán poslanec Dzurinda. Nevidím ho v sále. Takže mu prepadlo poradie definitívne. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Hlási sa do rozpravy sedem poslancov, ôsmi. Ďakujem pekne. Končím možnosť prihlásiť sa do rozpravy ústne. Ako prvý vystúpi pán poslanec Viskupič. (Reakcia z pléna.) Jaj, ten má procedurálny návrh? (Reakcia z pléna.) Kto je posledný prihlásený do rozpravy? (Reakcia z pléna.) A už ste vystupovali v rozprave. Chcete vystúpiť v rozprave aj druhýkrát? Aj druhýkrát ešte chcete vystúpiť rozprave, áno? (Reakcia z pléna. Dobre, takže stlačte tlačidlo ešte raz teda. Dobre... (Reakcia z pléna.) Nechcete byť posledný? Tak ja neviem dajte, prosím, ešte hlásenie do rozpravy, im otvorte tú možnosť, nech môže pán kolega sa dať ako posledný do rozpravy. Dobre, ako prvý v ústnej časti rozpravy je pán poslanec Osuský.
Kuriak, Milan, poslanec NR SR (2022-12-22):
To je to isté.
Kollár, Boris, predseda NR SR (2023-03-21):
S ďalšou faktickou pán poslanec Kočiš.
Hrnčiar, Andrej, podpredseda NR SR (2019-04-04):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Poliačik.
Bugár, Béla, podpredseda NR SR (2018-02-06):
Ďalej v rozprave vystúpi pán poslanec Budaj.
M. Kotian, poslanec: (2008-04-11):
Takže ja len toľko. Ďakujem ešte raz všetkým tým, ktorí dali ďalšie pozmeňujúce návrhy k tomuto zákonu a ktoré ho vylepšujú. Ďakujem vám všetkým za iniciatívu.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 135, za 92, proti 1, zdržalo sa 42. Konštatujem, že body zo spoločnej správy sme schválili.
Zmajkovičová, Renáta, podpredsedníčka NR SR (2013-03-13):
Vážené panie poslankyne, vážení páni poslanci, nasleduje druhé čítanie o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky . Vládny návrh zákona je uverejnený ako tlač 361. Spoločná správa výborov má tlač 361a. Teraz poprosím pána ministra kultúry Slovenskej republiky Mareka Maďariča, aby vládny návrh zákona odôvodnil. Nech sa páči, pán minister.
Pellegrini, Peter, podpredseda vlády SR pre investície a informatizáciu (2017-09-14):
Veľmi rád.
Suja, Miroslav, poslanec NR SR (2021-07-23):
Ďakujem za slovo. Pán kolega, ďakujem za tvoje vystúpenie. Ako vidím, opozič... či koaličným poslancom sa veľmi ťažko počúva kritika a reaguje sa na to. Tie argumenty, ktoré používajú na tvoje vystúpenie, no, ja by som, vážení kolegovia koaliční poslanci, ja by som rád videl, ako tieto argumenty pôjdete teraz povedať vonku pred Národnú radu. No keď si myslíte, že sú správne, tak prečo nejdete vonku a nepoviete tieto argumenty tým ľuďom pred Národnou radou a nevysvetlíte im, že dobrovoľné testovanie a dobrovoľné očkovanie je podľa pročkovcov, čiže podľa vás, niečo úplne iné, ako je skutočný význam tohto slova? A verte mi, že títo ľudia vonku vám presne vysvetlia slovo, čo znamená dobrovoľné, vážení kolegovia, lebo oni rozumejú slovu dobrovoľné a poznajú význam slova dobrovoľné. Lebo toto, čo vy tu stvárate, to s dobrovoľnosťou nemá absolútne nič. Ja som išiel cez hraničný prechod a mňa zastavil policajt s vojakom a pýta si nejaký doklad o testovaní alebo že som bol očkovaný. A ja vravím, že viete čo, mám rozum zdravý a ten mi hovorí, že sa nedám zaočkovať, nie som hlúpy. A viete, čo mi povedal ten policajt: Pane, ani ja nie som hlúpy a dobrovoľne nasilu som sa išiel dať zaočkovať, aby som tu mohol sedieť, aby som mohol splácať hypotéku a úvery. Ináč by som sa nedal ani ja. Takže toto je dobrovoľné očkovanie aj u policajtov, vážení kolegovia! Tí vedia, čo je slovo dobrovoľné, ale idú dobrovoľne nasilu, tak ako povedal predrečník, že bachari. Nič iné neviete, len sa vyhrážať všetkým, ktorí nie sú zaočkovaní. Kedy už konečne pochopíte, že tí ľudia sa rozhodnú sami, čo áno a čo nie? A tie čísla, ktoré tu vy bijete, z Izraela a podobne, sa nedajte vysmiať, to ste skade vytiahli? Však Izrael má aké problémy? Čo mi tu vy hovoríte, aké je tam zaočkovanosť, vážení kolegovia, kolegyne! Nič len samé bludy od rána. A vy chcete nejaký liek alebo recept na COVID? No v súčasnosti ho na svete nemá nikto, ale vašimi opatreniami ho len zhoršujete a ničíte všetkých ľudí na Slovensku.
Laurenčík Milan, podpredseda NR SR (2021-05-06):
Prosím, prezentujme sa a hlasujme o tom, že návrh zákona prerokujeme v druhom čítaní. (Hlasovanie.) Prítomných 115, za 75, proti 27, zdržalo sa 10, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Pani spravodajkyňa, prosím, uveďte hlasovanie.
P. Hrušovský, podpredseda NR SR: (2001-09-20):
(Hlasovanie.) Prítomných 127, za 43, proti 43, zdržalo sa 38, nehlasovali 3. Návrh sme neschválili.
Madej, Róbert, poslanec NR SR (2015-12-01):
Vážená pani predsedajúca, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 1868 z 27. novembra 2015 pridelil návrh vlády na skrátené legislatívne konanie o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov (parlamentná tlač 1857), na prerokovanie Ústavnoprávnemu výboru Národnej rady Slovenskej republiky s tým, že o výsledku prerokovania uvedeného návrhu vlády bude informovať Národnú radu Slovenskej republiky. Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie na svojej 120. schôdzi dňa 1. decembra 2015, teda dnes, uznesením č. 763 z 1. decembra 2015 odporúča Ústavnoprávny výbor Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu ústavného zákona. Vážená pani predsedajúca, prosím, aby po vystúpení spravodajkyne k druhému bodu bola otvorená rozprava. Ďakujem pekne.
Figeľ, Ján, podpredseda NR SR (2015-10-06):
Vo vystúpeniach na základe prihlášky budeme pokračovať po obedňajšej prestávke. Takže vyhlasujem hodinovú pauzu a o druhej pokračuje vystúpenie Martina Chrena. Ďakujem. (Prerušenie rokovania o 12.59 hodine.) (Pokračovanie o 14.00 hodine.)
B. Bugár, podpredseda NR SR: (2005-05-18):
D. Podracká, poslankyňa: Uvedomujem si, že so svojou politickou skúsenosťou možno nemám ani celkom právo vstupovať do tejto kauzy, ale ak pán poslanec Cuper hovoril o štyroch druhoch Jaspersovej viny, dovolím si obohatiť Jaspersov slovník, ktorý nemohol tušiť, že takéto kauzy a takéto politické vášne sa môžu práve na slovenskej politickej scéne rozpútať, takže tie štyri druhy politickej, metafyzickej, kolektívnej a individuálnej viny, ktoré definoval Jaspers, by som chcela obohatiť o úplne nové, moderné viny, ktoré vznikajú aj na pôde tohto parlamentu. Je to vina mediálna, vina spravodajských hier, vina vykonštruovaná, ktorá by sa dala zjednotiť pod pojem „slovenská vina“. Pociťujem z toho až mrazenie v chrbte, že ak to zo záznamu budú sledovať naši občania, povedia si: Tak toto je tá politika? Toľko je v tej politike špiny? Takouto špinou sa má hájiť môj záujem, môj čistý záujem môjho života, môjho bytia? Myslím si, že občania budú z tohto znechutení. Uvedomujem si, že ide o historickú chvíľu, ktorú teraz prežívame, že Pandorina skrinka sa čistí, a nesúhlasím s tým, že tí, čo hádžu kameňom, nie sú bez viny.
Z. Horváth, poslanec: (2003-09-19):
Národná rada uznesením č. 380 zo 4. júla 2003 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii a o zmene a doplnení zákona č. 445/1991 Zb. o živnostenskom podnikaní v znení neskorších predpisov, tlač 281,  na prerokovanie týmto výborom: ústavnoprávnemu výboru, výboru pre hospodárstvo, privatizáciu  a podnikanie, výboru pre pôdohospodárstvo a výboru pre verejnú správu. Za gestorský výbor určila Výbor Národnej rady Slovenskej republiky pre pôdohospodárstvo. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: ústavnoprávny výbor, výbor pre hospodárstvo, privatizáciu a podnikanie, výbor pre pôdohospodárstvo a výbor pre verejnú správu súhlasili a odporučili Národnej rade Slovenskej republiky schváliť ho s pripomienkami. Pozmeňujúce a doplňujúce návrhy čítať nebudem, nakoľko sú obsahom spoločnej správy. Gestorský výbor odporúča o návrhoch výboroch Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1, 5, 6, 7, 8, 9 a 10 hlasovať spoločne s návrhom gestorského výboru schváliť ich a o bodoch spoločnej správy 2, 3 a 4 hlasovať spoločne s návrhom gestorského výboru neschváliť ich. Pani predsedajúca, skončil som, otvorte, prosím, vás rozpravu. Z. Martináková, podpredsedníčka NR SR: Ďakujem, pán spravodajca. Otváram rozpravu. Písomne sa neprihlásil nikto do rozpravy. Otváram možnosť ústne sa prihlásiť. Uzatváram možnosť prihlásiť sa ústne do rozpravy a vyhlasujem rozpravu za skončenú. Prerušujem zároveň rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov v znení zákona č. 457/2002 Z. z. Vládny návrh zákona ste dostali pred prvým čítaním ako tlač 254, spoločnú správu ako tlač 254a. Poprosím teraz ministra dopravy, pôšt a telekomunikácií Pavla Prokopoviča, aby vládny návrh zákona uviedol.
P. Hrušovský, predseda NR SR: (2005-10-28):
(Hlasovanie.) 116 prítomných, 109 za, 1 proti, 3 sa zdržali, 3 nehlasovali. Návrhy zo spoločnej správy sme schválili. Prosím ďalší návrh. V. Horák, poslanec: Teraz budeme hlasovať o bodoch 11, 30, 32, 33 s odporúčaním gestorského výboru neschváliť ich.
P. Paška, predseda NR SR: (2007-11-28):
(Hlasovanie.) 141 prítomných, 61 za, 30 proti, 49 sa zdržalo, 1 nehlasoval. Ani tento návrh sme neprijali.
J. Vaľová, poslankyňa: (2006-10-20):
Ja si myslím, a myslím, že je to pravda, že odchod do predčasného dôchodku nie je sociálna udalosť a zavedenie inštitútu predčasného dôchodku nepodporuje ani Európska únia. To je po prvé. Po druhé, pani Radičová, opravím vás vo vašich číslach, s ktorými tak často narábate a sú také presviedčajúce. Ja som si zašla na Sociálnu poisťovňu a zistila som, že poberateľov predčasného dôchodku je 30-tisíc a práve tých 30-tisíc, to číslo vzniklo z toho, po prijatí navrhovaných noviel týkajúcich sa dôchodkového poistenia, ktoré ste vy zaviedli v predošlých rokoch, a to novelou k 2. 7. 2005 a novelou k 1. 8. 2006 o dôchodkovom poistení, keď títo ľudia mohli veľmi výhodne vstupovať do predčasného dôchodku. Beriem na vedomie, že sú ľudia, ako vy rozprávate, ktorí museli ísť do toho predčasného dôchodku, lebo som z východného Slovenska, ale to by sme museli teraz skúmať rozdielnosť regionálneho trhu práce. Niektorí ľudia odišli aj preto, že to bolo pre nich výhodné a pretože predčasný dôchodok bol viac ako dávka v hmotnej núdzi. A participovať – vedeli veľmi dobre o tom títo dôchodcovia, že participovať a viazať sa na ďalšiu sociálnu pomoc nebude možné. Chcem sa ďalej spýtať, čo je to stopercentná sociálna spravodlivosť? No tá predsa neexistuje. Pretože vy možno máte názor, že niečo je spravodlivejšie, my máme názor, že niečo nie je spravodlivejšie, čiže nikdy nemôžeme byť stopercentne spravodliví. A spýtam sa ešte, určite viacej predčasných dôchodcov pracuje ako dôchodcov, ktorí sú na starobnom dôchodku vo vyššom veku, pretože im to zrejme ani tá ich staroba nedovoľuje, ale nie je možné odmapovať a odsledovať tieto veci. A ešte k tomu výboru, pani Radičová. Nemyslím si, že tam bol stopercentný súhlas s tým, čo ste predniesli, pretože aj hlasovanie potom by bolo stopercentné, čo nebolo. A vlastne, čo sa týkalo sociálnej... (Prerušenie vystúpenia časomierou.)
P. Hrušovský, predseda NR SR: (2004-05-13):
S. Zubo, poslanec: Ďakujem, pán minister, ďakujem za odpoveď, ďakujem aj za to vaše odhodlanie, presvedčenie, ktoré ste v závere svojho vystúpenia vyjadrili o tom, že skutočne budova národného divadla bude dokončená a bude môcť slúžiť tým pôvodným cieľom, pre ktoré sa s jej výstavbou začalo. A tými pôvodnými cieľmi, skutočnými, bola kultúrna reprezentácia slovenského národa, tejto krajiny a ukázanie dedičstva našich otcov. Napriek tomu, škoda, že nie je tu pán minister financií, pretože niektoré veci, a sám musíte uznať, na základe tej prednesenej správy  len potvrdili rozpornosť a protichodnosť jednotlivých rozhodnutí a stanovísk samotnej vlády v jednotlivých časových úsekoch. Ďakujem vám ešte raz v presvedčení, že ten záver, ktorý ste urobili, bude posledný, bude pravdivý a podľa vašich slov sa veci budú aj realizovať. Ďakujem.
P. Paška, predseda NR SR: (2008-07-02):
Dámy a páni, budeme pokračovať v prerušenom rokovaní hlasovaním o prerokovaných bodoch programu. Je mi ľúto, že som musel pána poslanca Mikloška poslať do svojej poslaneckej lavice, ale dáme mu priestor určite. Dúfam, že vydržia kamery aj novinári, aby to malo príslušný efekt. Poprosím teraz pána Zvonára, aby uvádzal v druhom čítaní hlasovanie o vládnom návrhu zákona, ktorým sa mení a dopĺňa zákon č. 579 o záchrannej zdravotnej službe. Je to tlač 606.  Je mi to ľúto, sme v hlasovaní, ktoré nie je možné prerušiť procedurálnym návrhom. Ideme hlasovať. Nech sa páči, pán spravodajca.
Grendel, Gábor, podpredseda NR SR (2021-06-18):
Áno, je všeobecný súhlas? (Súhlasná reakcia pléna.) Áno, ďakujem. Pán poslanec Taraba, vy ste mali pôvodne procedurálny? Nemáte záujem, dobre, ďakujem pekne. Vyhlasujem štvorminútovú prestávku do 11.30 hod. a potom budeme pokračovať vystúpením poslancov Európskeho parlamentu. (Prestávka.) (Po prestávke. Zaznievanie gongu.)
Somogyi, Szilárd, poslanec NR SR (2011-06-01):
Ďakujem, pán predsedajúci. Na tom sme sa asi už dohodli, že nemôžeme sa správať ako farizeji. A teraz by sme sa mali pozrieť na to, že či môžeme sa správať ako zákonníci. Pozrime sa, zákonníci, vychádzajme z textu, ktorý ja asi najviac, uznávam, čo hovorí o uzdravení v sobotu. (Smiech v rokovacej sále. Prerušenie vystúpenia predsedajúcim.)
Bugár, Béla, podpredseda NR SR (2019-05-21):
Prezentujme sa a hlasujme o tomto návrhu uznesenia. (Hlasovanie.) Prítomných 135, za 123, proti 1, zdržalo sa 11 poslancov. Konštatujem, že návrh sme schválili. Teraz prosím pána poslanca Fecka, aby uviedol hlasovanie v prvom čítaní o návrhu poslankyne Zemanovej na vydanie zákona, ktorým sa mení a dopĺňa zákon č. 180/1995 Z. z. o niektorých opatreniach na usporiadanie vlastníctva k pozemkom, tlač 1449. (Hlasovanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov , tlač 1449.)
Sulík, Richard, poslanec NR SR (2012-06-21):
Ďakujem pekne. Nuž, milý Igor, je to presne tak, ako vravíš. Máme najdlhší deň roka, tak kolegovia zo SMER-u nám toto chceli dopriať, a to všetko preto, aby pán prezident stihol ísť na výlet. To, že sa tu bavíme asi o polovici štátneho rozpočtu, že by mohli platiť nejaké argumenty, poťažne že by kolegovia zo SMER-u alebo navrhovateľ predniesol nejaké argumenty, okrem toho znudeného sedemminútového prečítania ráno o deviatej nedošlo vôbec nič, to len ukazuje biedu. Biedu tých, ktorí nám teraz vládnu. Ďakujem.
Grendel, Gábor, podpredseda NR SR (2020-06-05):
Pani poslankyňa Kavecká.
P. Paška, predseda NR SR: (2010-01-20):
Vážené pani poslankyne, páni poslanci, otváram 45. schôdzu Národnej rady Slovenskej republiky a poprosím vás o prezentáciu. (Prezentácia.) Je prítomných 100 poslancov. Konštatujem, že sme uznášaniaschopní. Na tejto 45. schôdzi budú overovateľmi páni poslanci Richter a pán poslanec Gabura. Ich náhradníkmi bude pán poslanec Jozef Líška a pán poslanec Imre Andruskó. O ospravedlnenie na tomto rokovaní tejto schôdze požiadali páni poslanci Jureňa, Mamojka, Micheľ a pán poslanec László Miklós. Dámy a páni, program 45. schôdze ste dostali rozdaný do lavíc. Poprosím vás teraz o vaše návrhy, ktorými chcete zmeniť alebo doplniť navrhovaný program. Pán poslanec Frešo.
Kollár, Boris, predseda NR SR (2022-03-16):
Dávam slovo spravodajcovi z ústavnoprávneho výboru poslancovi Alojzovi Baránikovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru. Pán poslanec, nech sa páči, máte slovo.
Binder, Ondrej, poslanec NR SR (2016-04-22):
Ďakujem pekne. Pán predseda, zaujala ma preventívna činnosť s mládežou. Veľmi ma to zaujalo. To je veľmi dôležité, lebo je známe, modli sa a pracuj. No mladí sa nechcú ani modliť, ani pracovať, tak nech aspoň športujú. Keď začnú športovať, naučia sa aj pracovať a pochopia, že keď budú chcieť zvládať pracovať a športovať, musia sa aj pomodliť. Je to taká opačná cesta , ale lepšia ako žiadna. Lenivosť je jeden z ťažkých hriechov, ale netreba podporovať len vrcholových športovcov, treba podporovať všetkých aktivistov s mládežou, ktorí robia, lebo ich je veľa, a to je jedno, čo sa deje s mládežou, či sa tancuje, spieva, chodí do prírody. Každého, kto sa venuje preventívnej činnosti s mládežou, treba podporiť, lebo prevenčná cesta je síce ťažšia, ale v končenom dôsledku vychádza lacnejšie ako liečba. Ďakujem. (Potlesk.)
Turčanová, Andrea, poslankyňa NR SR (2024-04-16):
Ďakujem. Ja taktiež chcem pozitívne zhodnotiť to, že vlastne ideme pomôcť samosprávam, pretože samosprávy, chýba im, samosprávam, viac ako 270 miliónov eur. Mnohé zvyšovali poplatky, niektoré až viac ako o 100 %. Kolega z Prešova už odišiel, ale naozaj o viac ako 150 % sa navyšovali poplatky v meste. Momentálne mesto uvažuje, že opäť obnoví hazard, pretože ináč si nevie naplniť rozpočet. Takže je veľmi dôležité samosprávam pomôcť. Čo mi však ale vadí, že toto opatrenie vôbec nepovažujem za systémové a do budúcna treba pripraviť systémovú zmenu, ideálne nejaký daňový mix alebo niečo, aby sme nemuseli každý rok nesystémovo nalievať do rozpočtu ďalšie peniaze pre samosprávy a robiť z nich rukojemníkov. A vadí mi ešte aj to, ktoré síce vyzerá to ľúbivo a dočasne pomôže, uvoľniť možnosť používať rezervný fond na bežné výdavky. Ale povedzme si, tie rezervné fondy samosprávy tvoria nie preto, aby ich potom prejedli, ale preto, že majú modernizačný dlh a potrebujú dofinancovávať eurofondy a rôzne iné aktivity, investičné, v svojich obciach a mestách. Ďakujem.
Drobný, Stanislav, poslanec NR SR (2018-09-18):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, podľa čl. 6 ods. 1 Ústavy Slovenskej republiky je na území Slovenskej republiky jediným štátnym jazykom slovenský jazyk. Znalosť slovenského jazyka by preto prirodzene mala patriť k základnej intelektuálnej výbave každého občana Slovenskej republiky, pričom povinnosťou štátu je zabezpečiť dostatočné podmienky na to, aby sa každý obyvateľ Slovenskej republiky mohol vzdelávať v štátnom slovenskom jazyku. V priebehu posledných rokov bolo evidovaných viacero prípadov, kedy sa slovenským rodičom na národnostne zmiešanom území nedarilo umiestniť svoje deti do slovenskej základnej školy z dôvodu ich nedostatočných kapacít. S takýmto problémom zápasí napríklad čoraz viac obyvateľov slovenskej národnosti žijúcich v okrese Dunajská Streda. V tomto okrese sa v poslednom období totiž podstatne zvýšil počet obyvateľov slovenskej národnosti najmä na trase Bratislava – Šamorín – Báč – Horný Bar, kam sa prisťahovalo množstvo mladých slovenských rodín. Prirodzene, že svoje deti chcú umiestniť do slovenských materských a základných škôl. Preto sa niektoré slovenské deti dostávajú do situácie, v akej boli ich prastarí rodičia za Uhorska, v dobe ministrovania grófa Alberta Apponyiho. Apponyiho školské zákony im znemožnili sa vzdelávať v reči, ktorej rozumeli. Dnes na rozdiel od Apponyiho čias ostáva slovenským rodičom možnosť voziť deti do vzdialenejších slovenských škôl. To im prináša náklady navyše, ale hlavne oveľa skoršie ranné vstávanie pre deti, keďže rodičov potom ešte čaká cesta do práce. Je absurdné, že Slovenská republika nedokáže vytvoriť pre deti Slovákov žijúcich na národnostne zmiešanom území rovnaké podmienky na vzdelávanie v materinskom jazyku, ako vytvára pre príslušníkov národnostných menšín. Je základnou povinnosťou a zodpovednosťou štátu zachovať a rozvíjať národnú identitu Slovákov. Predkladaný návrh zákona ukladá povinnosť štátu v obci zriadiť školu s vyučovacím jazykom slovenským za určitých podmienok. Nutnou podmienkou pre zriadenie takejto základnej školy je, aby žiadosť o zriadenie novej základnej školy s vyučovacím jazykom slovenským podpísali zákonní zástupcovia detí starajúci sa spolu o minimálne päť školopovinných detí. Štát by potom novú základnú školu s vyučovacím jazykom slovenským zriadil, avšak iba v prípade, ak by sa základná škola, schopná zabezpečiť plnenie povinnej školskej dochádzky v slovenskom jazyku pre dotyčné deti, nenachádzala ani v danej obci, ani v jej blízkom okolí spomínaných 6 km dopravnej cesty vlakom alebo autobusom. Myslím si, že vynaložené zdroje potrebné na zabezpečenie výučby slovenských detí v ich rodnom jazyku sa spoločnosti vrátia tak v podobe šťastných detí, ako aj v podobe rozvoja daných obcí. Ďakujem za pozornosť.
Bugár, Béla, podpredseda NR SR (2011-06-02):
Pán poslanec Švantner, netelefonujte v rokovacej sále.
M. Maďarič, minister kultúry SR: (2008-09-18):
Napokon efektivita nemôže byť meraná len sledovanosťou, ale aj ponukou, ktorú by mali tvoriť v tomto prípade nielen prenosy a záznamy zo športových podujatí, ale aj prezentácia voľnočasových aktivít, programy propagujúce zdravý životný štýl, propagácia mládežníckeho športu alebo takých športov, ktoré doteraz vysielané nie sú a bez špecializovaného programu by ani v budúcnosti neboli. Domnievam sa, že tento tretí program Slovenskej televízie potrebuje čas, napokon aj jeho nábeh z hľadiska rozsahu vysielania je naplánovaný v postupnom raste. V období od 8. augusta 2008 do 31. decembra 2008 bude STV 3 vysielať 1 300 hodín športu v štruktúre 7 hodín vysielania denne počas pracovných dní, víkendov i sviatkov v čase od 17.00 do 24.00 hodiny pri zohľadnení prípadného špecifického času niektorých typov vysielania, napríklad nočné priame prenosy z NHL, prípadne vysielanie s časovým posunom a podobne. V roku 2009 počet hodín stúpne približne na 3 800 vysielacích hodín počas pracovných dní na 9 hodín denne a počas víkendových dní 13 hodín denne. V roku 2010 by sa mal vysielací čas zvýšiť na 5 222 hodín ročne. Nepochybujem, že súbežne s tým sa bude zvyšovať aj sledovanosť tohto programu a možno už aj v krátkom období, pretože určitým ťahákom sa stane štart jesenných ligových súťaží aj ďalšie atraktívne prenosy a tá sledovanosť sa dostane na predpovedanú, predikovanú úroveň 0,5 až 0,9 %. Teraz k tým vynaloženým finančným prostriedkom, pán poslanec. Z rozpočtových prostriedkov vo výške 90 mil. 783 tis., ktoré boli účelovo poskytnuté pre Slovenskú televíziu na zabezpečenie vysielania programov zameraných na šport, bolo podľa informácií, ktoré som si vyžiadal zo Slovenskej televízie, do súčasnosti vyčerpaných 13,7 mil. Slovenská televízia z týchto finančných prostriedkov nenakupuje licencie na vysielanie športových programov, musí ich podľa zmluvy účelne využiť na výrobu programov. V súčasnosti Slovenská televízia postupuje podľa predloženého projektu a v zmysle časového harmonogramu zabezpečuje programovú časť a realizuje dvojstranné rokovania s národnými športovými zväzmi, futbalovým, hokejovým, volejbalovým, basketbalovým, tenis, hádzaná, atletika, atď. Výsledkom bude zmluvná spolupráca Slovenskej televízie s národnými športovými zväzmi a priblíženie slovenského športu širokej verejnosti cez televíznu obrazovku. Ja sa ešte pokúsim odpovedať na tú poslednú vašu otázku. Pýtate sa, koľko takýchto programov Slovensko potrebuje. Špecializovaných programov športových na svete je veľa, ale žiadny z nich nevysiela a nikdy nebude vysielať slovenský šport... (Prerušenie vystúpenia podpredsedníčkou NR SR A. Belousovovou.)
Ľ. Kaník, minister práce, sociálnych vecí a rodiny SR: (2003-12-16):
Materiál obsahuje návrh na voľbu 4 zástupcov navrhnutých vládou Slovenskej republiky za členov Dozornej rady Sociálnej poisťovne. Všetci 4 zástupcovia preukázali bezúhonnosť predložením výpisu registra. Ďakujem za pozornosť, to je všetko.
Liba, Peter, poslanec NR SR (2023-05-17):
Ďakujem za slovo. Vážené panie poslankyne, vážení páni poslanci, Výbor Národnej rady pre hospodárske záležitosti ma určil za spravodajcu k návrhu poslanca Národnej rady Miloša Svrčeka na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov, tlač 1546. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2018-10-23):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 144 poslancov, za 129, zdržalo sa 15 poslancov. Tieto body sme schválili.
Blanár, Juraj, podpredseda NR SR (2023-02-17):
Šesť faktických poznámok na vaše vystúpenie. Pán poslanec Suja ako prvý.
Pellegrini, Peter, podpredseda NR SR (2020-06-09):
Kolegyne, kolegovia, pokračujeme v popoludňajšom rokovaní štvrtého dňa 8. schôdze v prerušenom rokovaní v prvom čítaní o návrhu pánov poslancov Šeligu, Baránika, Dostála, Hajšelovej a Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre (tlač 108). Všeobecná rozprava bola vyhlásená za skončenú, preto sa chcem spýtať, či chce zaujať stanovisko pán navrhovateľ. Nech sa páči, pán poslanec Baránik, máte slovo. (Pokračovanie rokovania o návrhu poslancov Národnej rady Slovenskej republiky Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 108.)
M. Číž, podpredseda NR SR: (2007-03-22):
Slovo má pán poslanec László Miklós.
Ďuriš Nicholsonová, Lucia, podpredsedníčka NR SR (2018-02-08):
Štyri faktické poznámky na vaše vystúpenie, pán poslanec. Končím možnosť prihlásiť sa faktickou poznámkou. Pán poslanec Schlosár.
Fecko, Martin, poslanec NR SR (2017-09-13):
Ďakujem pekne. Pani kolegyňa, no česť a chvála, keď strom máte sfotený, ktorý idete nejakým spôsobom ošetrovať, vyrúbať alebo niečo iné, ale ako ste povedali, že primátor proste, každý primátor a starosta obce je za stromy a ide ich hájiť, no je problém, keď sa postaví zastupiteľstvo, že nechce, lebo vy tých poslancov si tam nevyberáte, vy ich dostanete a potom zistíte, že lobing, ktorý nastupuje, je podstatne väčší, a je potom veľký problém. Takže pokiaľ by sa aj to skĺbilo, že aj primátor, aj zastupiteľstvo idú v jednej línii, tak česť a chvála. Neni to všade tak. A musím povedať, že aj u nás v Prešove teraz padol veľký areál parku mestského, ktorý mal byť urobený, a staviame tam herne, obchody a iné, by som povedal, stavby, ktoré budú akože uľahčovať život na východnom Slovensku. Park pošiel, viete kam. A to je veľký problém, pretože komerčné skupiny na stromy, na zeleň nehľadia, a ja chcem veriť, že sa dožijem aj časov, kde strom, ktorý bude mať 250 rokov, bude obídený diaľnicou, ktorá bude v jeho trase. Keď sa toho dožijeme, tak poviem, že sme hodní našich predkov, ktorí nám tie stromy tu nechali, lebo všetko vyrúbavame a nestaráme sa o zeleň. Ďakujem.
Baránik, Alojz, poslanec NR SR (2021-12-14):
Ďakujem, pán predseda. V rozprave nevystúpil nikto, nebol podaný žiaden pozmeňujúci návrh, preto pristúpime k hlasovaniu o pozmeňujúcich návrhoch zo správy výboru. Budeme hlasovať spoločne o bodoch 1 a 2, gestorský výbor odporúča schváliť.
Hrušovský, Pavol, predseda NR SR (2011-12-01):
Pán predseda Choma.
Figeľ, Ján, podpredseda NR SR (2015-11-25):
Marián Kéry, nech sa páči.
Šebej, František, poslanec NR SR (2011-07-07):
Pripomínam kolegom zo zahraničného výboru, že je schôdza výboru, je teraz v miestnosti 183 tu na prvom poschodí. Ďakujem.
Ľ. Vážny, minister dopravy, pôšt a telekomunikácií SR: (2009-06-18):
Návrh zákona nebude mať dopad na štátny rozpočet, rozpočty obcí alebo rozpočty vyšších územných celkov, nebude mať dopad na obyvateľstvo ani na životné prostredie. Predložený návrh zákona bude mať pozitívny vplyv na zamestnanosť, hospodárenie a na oživenie podnikateľského prostredia v celej Slovenskej republike. Vážené panie poslankyne, páni poslanci, dovoľujem si vás požiadať o podporu pri prerokúvaní predloženého vládneho návrhu zákona a o jeho schválenie v prvom čítaní. Pán predseda, skončil som a ďakujem za pozornosť.
Laurenčík, Milan, podpredseda NR SR (2021-05-10):
Na vaše vystúpenie evidujem osem faktických poznámok. Uzatváram možnosť prihlásiť sa. Ako prvý pán poslanec Milan Mazurek, nech sa páči.
Kollár, Boris, predseda NR SR (2021-06-30):
Otváram rozpravu o tomto bode programu. Do rozpravy sa písomne prihlásili poslanci za kluby: SMER – Robert Fico, ďalej za klub OĽANO Anna Andrejuvová, za klub ZA ĽUDÍ Juraj Šeliga. Ďalej Milan Mazurek, Matúš Šutaj Eštok, Erik Tomáš, Ľubica Laššáková, Miroslav Kollár, Richard Raši, Róbert Puci, Peter Kmec, Ján Ferenčák, Stanislav Mizík, Denisa Saková, Tomáš Šudík a Ľuboš Blaha. Teraz prvý vystúpi navrhovateľ, ktorý požiadal o vystúpenie, György Gyimesi a po ňom bude nasledovať pán minister financií Igor Matovič. Ďalej budeme pokračovať tak, ako som prečítal, v rozprave bude po nich nasledovať pán poslanec Robert Fico. Nech sa páči, pán poslanec, máte slovo.
Kuffa, Štefan, poslanec NR SR (2015-02-12):
Bezpochyby zdravie nás najviac stojí. A myslím si, že mnohí by sme dali aj to posledné, len aby sme boli zdraví alebo aspoň aby sa zlepšilo to naše zdravie. Keď sa človek tak v duchu prenáša do tej skutočnej reálnej praxe, že od 1. 4. tí lekári budú musieť dávať tie bloky z tých registračných pokladní, neviem si to predstaviť ani tu v ambulancii, zvlášť v tej ambulancii prvého kontaktu. Ale mne to tak pripomína zase tú predchádzajúcu dobu, keď sa tiež registračné pokladne zavádzali celkovo vo všeobecnosti, tak dnes je tomu obdobne, v podstate tie firmy, ktoré predávajú a distribuujú tieto pokladne, tak sa predbiehajú v ponukách a v podstate chcú na tom trhnúť a zarobiť. Ale mnohí lekári, zvlášť na perifériách našej krajiny Slovenska, naozaj kde sú chudobné časti našej krajiny, myslím si, takéto pokladne vôbec ani nezakúpia si a vôbec tak ani nebudú účtovať nič, pretože to, čo na tých poplatkoch vyberú, je naozaj len symbolické a v podstate im len tým vzniknú v tých chudobných ambulanciách a v chudobných okrajoch Slovenska len zbytočne zvýšené náklady. Myslím si, že aj zavedením tejto skutočnosti mnohých lekárov aj poriadne nahneváme. A tak ako to možno niektorí sa snažia premenovať tie poplatky na dary a rôznymi týmito fintami, no je to naozaj na veľkú diskusiu. Oceňujem tú skutočnosť, že snažíme sa zaviesť poriadok v tých poplatkoch, lebo zas na druhej strane musím aj povedať, sú aj medzi lekármi ľudia, ktorí už naozaj si dávali spoplatňovať úplne všetko.
Hrnčiar, Andrej, podpredseda NR SR (2016-04-19):
Nech sa páči, pán poslanec Gröhling.
Mičovský, Ján, poslanec NR SR (2014-11-10):
Ďakujem za slovo. Ďakujem aj pánovi poslancovi Lipšicovi, že vyzdvihol tu dve mená, ktoré, myslím, si zaslúžia, aby vstúpili do histórie Slovenska. Pretože ono je pravda, že úloha osobnosti je taká, že nedokáže meniť dejiny, ale dokáže, ak je to skutočne osobnosť, zásadným spôsobom ovplyvniť beh týchto dejín, a ja som presvedčený, že práve tieto dve mená – Magdaléna Kovačičová a Alan Suchánek – sú mená, ktoré už natrvalo budú patriť k tým, ktorí dokázali istým spôsobom ovplyvniť dejiny Slovenskej republiky. Mrak korupcie naozaj je silný a možno ho rozfúkať nie tu v parlamente, lebo zjavne na to my nemáme dostatok sily a možno niektorí aj chuti, ale môžu ho rozfúkať práve takíto ľudia, ktorí nám, verím, že budú prirodzeným vzorom. Pretože ak by chcel niekto tesať nejaký symbolický pamätník občianskej odvahy teraz k 25. výročiu novembrových udalostí, tak naozaj si môže zobrať za vzor Magdalénu Kovačičovú, Alana Suchánka, učiteľa Ota Žarnaya, redaktorku Vandu Tuchyňovú, lesníčku Ľubu Lapinovú alebo lekárku Zuzanu Pechočiakovú. Som presvedčený, že títo ľudia budú vzorom práve preto, aby strach, ktorý tu, žiaľ, stále je, sa veľmi rýchlo stratil. A v tomto je význam aj tohto rokovania. Ďakujem.
Bugár, Béla, podpredseda NR SR (2016-09-08):
No samozrejme, že nie je. Povedzte paragraf.
Viskupič, Jozef, poslanec NR SR (2015-04-16):
Ďakujem. Chcel by som pre zápis uviesť, že nám vypadla jedna nedostatočná z rokovacieho poriadku, a to je tá, že ak otvoríme riadnu schôdzu v stredu o 13.00 hod., a keďže otázky sa môžu pokladať iba v stredu do 12.00 hod., tak nám môže nastať patová situácia, že nemôžu byť žiadne otázky na schôdzu položené, a vnímam aj ja záver poslaneckého grémia tak, že táto otázka by sa mohla doriešiť a bude sa riešiť nejakou úpravou.
V. Veteška, podpredseda NR SR: (2006-12-07):
S faktickou poznámkou teraz vystúpi pani poslankyňa Nachtmannová.
Tomanová, Viera, poslankyňa NR SR (2012-07-31):
Ďakujem veľmi pekne, pán predsedajúci. Ja sa vyjadrím iba k dvom veciam. Zaráža ma neustále hovoriť o tom, že Sociálna poisťovňa, bolo do nej nasypaných 100 mld. a že stráca Sociálna poisťovňa. Prosím, chyba z Kaníkovej reformy stála a sekera, ktorú zaviedol zavedením druhého piliera, nás stála 88,8 mld. Sk. V tejto súvislosti si dovolím ešte jeden údaj, pán poslanec. Pretože aký výnosný je ten druhý pilier od roku 2005? Mohla by som ho porovnávať presne každý rok od roku 2005 s infláciou. Ale poviem len sumár. Rozdiel medzi infláciou a výnosmi druhého piliera je mínus 11,68 percenta. Takže, prosím, držme sa čísiel, držme sa pravdy. A peniaze, ktoré boli z privatizácie, nielen SPP, ale aj energetických závodov, jednoznačne boli transformačné peniaze. Ak si vezmete pôvodný schvaľovaný materiál, dozviete sa, že sa tieto peniaze plánovali na vyplatenie dôchodkov, pretože ročne sme ubrali zavedením druhého piliera z peňazí na výplatu dôchodkov 24 mld. slovenských korún. Naši starí ľudia, dôchodcovia, ktorí išli do dôchodku do roku 2003, si tieto peniaze zaslúžili, pretože tu pracovali 43,8 roka a toľko aj do systému platili. Takže preto transformačné peniaze boli namieste.